വലിച്ചെറിയാന് പോയ വസ്തു വജ്രം, വില 20 കോടി, ഞെട്ടിത്തരിച്ച് സ്ത്രീ! താന് വലിച്ചെറിഞ്ഞ് കളയാനുദ്ദേശിച്ചിരുന്ന ഒരു വസ്തു 2 ദശലക്ഷം പൗണ്ട് 20 കോടി രൂപ വിലമതിക്കുന്ന 32 കാരറ്റ് വജ്രdiamondമാണെന്ന് കണ്ടെത്തിയതിനെത്തുടര്ന്ന് ഒരു സ്ത്രീ സ്തംഭിച്ചു പോയിരിക്കുകയാണ്. യുകെUKയില് നിന്നുള്ള, എഴുപതുകളില് എത്തിനില്ക്കുന്ന സ്ത്രീ, വര്ഷങ്ങള്ക്ക് മുമ്ബ് ഒരു കാര്ബൂട്ട് വില്പ്പനയില് വച്ച് അത് വാങ്ങിയിരുന്നതായി പറയുന്നു. എന്നാല്, അതിന്റെ മൂല്യത്തെക്കുറിച്ച് അറിയില്ലായിരുന്നുവെന്നും അവര് പറയുന്നു. അതിനാല് തന്നെ അതിന് വലിയ വിലയുള്ളതാണെന്ന് അവള് അറിഞ്ഞിരുന്നേയില്ല. പിന്നീട് ഒരു അയല്വാസിയുടെ ഇടപെടലിലൂടെയാണ് അത് അവര് വില്ക്കാന് തീരുമാനിക്കുന്നത്. അതിനായി അവര് നോര്ത്ത് ഷീല്ഡ്സിലെ ഫെറ്റണ്ബിയുടെ ലേലക്കാരായ മാര്ക്ക് ലെയ്നിനെ സമീപിച്ചു. അത് കൂടാതെ വേറെയും ചില ആഭരണങ്ങളും അവര് വില്ക്കാനായി കൊണ്ടുവന്നിരുന്നു. അപ്പോഴും തന്റെ കയ്യിലുള്ളത് വജ്രമാണ് എന്നോ അതിന് എത്ര മൂല്ല്യമുണ്ട് എന്നോ അവര്ക്ക് അറിയില്ലായിരുന്നു. ഞങ്ങള് വളരെ വലിയ ഒരു കല്ല് കണ്ടു, ഒരു പൗണ്ട് നാണയത്തേക്കാള് വലുതായിരുന്നു അത്. അത് ഒരു CZ ക്യൂബിക് സിര്ക്കോണിയ ആണെന്ന് ഞാന് കരുതി ലെയ്ന് പറയുന്നു. ഞാന് ഒരു ഡയമണ്ട് ടെസ്റ്റര് മെഷീന് ഉപയോഗിക്കുന്നതുവരെ ഇത് രണ്ടോ മൂന്നോ ദിവസം എന്റെ മേശപ്പുറത്ത് ഇരുന്നു. ബെല്ജിയത്തിലെ ആന്റ്വെര്പ്പിലെ വിദഗ്ധര് സാക്ഷ്യപ്പെടുത്തുന്നതിന് മുമ്ബ് ഞങ്ങള് അത് ലണ്ടനിലെ ഞങ്ങളുടെ പങ്കാളികള്ക്ക് അയച്ചു, അത് 34 കാരറ്റാണെന്ന് സ്ഥിരീകരിച്ചു എന്നും ലെയ്ന് പറയുന്നു. വജ്രം ഒരു 1 നാണയത്തേക്കാള് വലുതാണ്, ബിസിനസ് നടത്തിക്കൊണ്ടിരുന്ന അഞ്ച് വര്ഷത്തിനിടെ താന് കണ്ട ഏറ്റവും വലിയ വജ്രമാണിതെന്ന് ലെയ്ന് പറഞ്ഞു. ഏതായാലും ഒരു മൂല്ല്യവും ഇല്ലെന്ന് കരുതിയ ഒരു വസ്തുവിന് കോടികളുടെ വിലയുണ്ടെന്നറിഞ്ഞ് ഞെട്ടിയിരിക്കുകയാണ് ഇപ്പോഴും ആ എഴുപതുകാരി.